### Tomaž

 Šalamun

Rodil se je leta 1941.

 V Ljubljani je študiral umetnostno zgodovino.

 Prve pesmi objavi v Perspektivah.

 Kmalu postane urednik istega časopisa.

 Ta je kmalu ukinjen, sam pristane v zaporu.

 In potem pride(ta) verz(a):

 *Utrudil sem se podobe svojega plemena*

 *in se izselil.*

 In z njima popotovanje po svetu. Amerika, Kanada, Mehika…Vse njegove pesniške zbirke (več kot petindvajset) so nastale zunaj ali pa vsaj z mislijo tam.

Prva med njimi je bila Poker. Ironija, kopičenje besed, posmehovanje vrednotam, skratka pesmi brez smisla in vsebine, so bili prvi odzivi. Obsojanje novega in drugačnega. Šalamun še vedno velja za alternativo v svetu, ki bolj alternativen ne bi mogel biti. Čeprav se trudijo, ga ne bodo. Zaštekali, namreč. Absurd, ampak – ali sploh razume samega sebe?

Svobodne asociacije – odličen izraz za to, kar Šalamun dela. Poglejte si primer te pesmi(?):

 *zakaj lahko pahneš muco*

Konec. Verz. Brez začetnice, brez ločila, preprosto – je. Sicer jaz v tem ne najdem kakšne globlje resnice, morda vizije, vendar v glavi imam svojo predstavo. Kdo ve, mogoče je imel kdaj kakšnega mačka…Vi si to razlagate čisto drugače.

Njegovo poezijo torej interpretira bralec. Če hočeš piko, jo pa imej. Kdo je on, pesnik, da bi ti narekoval, kako brati pesem! Sam pravi *Pišem vedno samo tisto, kar vidim.*

Kritiki so ga, ga še in ga bodo razčlenjevali, analizirali. Vsak po svoje. Kakor branje njegove poezije – vsak po svoje. Izjava nekega kritika o Šalamunu: *…Ironični misticizem, to je pravo ime za tega bleščečega pesnika, ki bruha salve verzov – dobrih, ampak čudnih…*

# Brez tebe črka P gre k vragu svet

*paradajz pasma politika*

*ali ste že videli papagaja brez črke P*

*ali pa pipico pokaditi Pennsylvania*

*brez tebe črka P ostane še*

*žavbica akvamarin nastlati namazati*

*vse pa sloni na pakeljcih*

*poglejmo samo težave*

*ki nastopijo v zemljepisu*

*hodiš po svetu prideš do Patagonije*

*stop črna luknja*

*niti ne moreš vzeti palice*

*da bi jo naslonil*

*na pred-Patagonijo in po-Patagonijo*

*pa se ti zabliska pa rečeš TRAM*

*pa še TRAM ti pade v luknjo*

*ker ni pakeljcev*

*nikoli ne ješ po naročilo*

*zmeraj žvečiš menu*

*potem hočeš spat a samo zehaš*

*in zehaš nag ker pižame ni*

*tako se razvije nemorala*

*tako se razvije nemorala*

*perutnice poštarji pamtivek*

Vendar Šalamun ni površinski pesnik, ne piše le golih besed, v nekatere(ne pa vse, seveda) verze se da dejansko poglobiti, najti nekaj, kar je za besedo, skupkom črk.

*Namen pelerine so kraške jame.*

(Kraške jame so zato, da lahko nosimo pelerine, ker kaplja.)

Zanimivo je omeniti, da spada Šalamun med največkrat prevedene slovenske avtorje. Morda tudi zato (ali pa prav zaradi tega), ker prevajalcu ni potrebno iskati rime, asonanc, aliteracij in raznih drugih elementov pesniškega jezika.

Šalamun in njegova poezija – to ni ponovljivo. V šestdesetih je radikalno udaril s Pokrom. Aplavz in kritike. Če se danes najde kakšen reinkarniran Tomaž Šalamun z isto (nes)miselno poezijo – izpade kot največji bedak. Tisti intelektualci, ki poznajo pesnikova dela, bodo človeku očitali posnemanje, od drugih bo slišal, da so plohe besed napisane samo zato, da so.

Tomaž Šalamun je en sam.

## KDO JE KDO

*ti si genij tomaž šalamun*

*ti si sijajen ti si lep*

*ti si visok ti si velikan*

*ti si mogočen ti si veličasten*

*ti si največji kar jih je kdajkoli živelo*

*ti si kralj ti si bogat*

*ti si genij tomaž šalamun v skladu z naravo moramo priznati*

*ti si lev tebe zvezde spoštujejo*

*sonce se vsak dan obrača k tebi*

*ti si vse ti si gora ararat*

*ti si večen ti si zvezda danica*

# ti si brez konca in začetka ti si brez sence in strahu

*ti si luč ti si nebeški ogenj*

*poglejte oči tomaža šalamuna poglejte veličastno svetlobo neba*

*poglejte njegove roke poglejte njegov pas*

*poglejte kako hodi poglejte kako se dotika tal*

*tvoja koža diši po olju*

*tvoji lasje so sončni prah*

*zvezde se čudijo kdo se čudi zvezdam*

*morje je modro kdo je zaščitnik neba*

*ti si ladja sredi morja ne uniči je ne veter ne vihar*

*ti si gora sredi ravnine ti si jezero sredi puste zemlje*

*ti si speculum humanae salvationis ti si brodnik zla*

*ob tebi je vsaka luč preskromna ob tebi je vsako sonce mrak*

*vsaka opeka vsaka hiša vsaka mavrica vsak prah*

*vsako vlakno vsaka kri vsaka gora vsak sneg*

*vsako drevo vsako življenje vsaka dolina vsak prepad*

*vsako sovraštvo vsako jagnje vsako žarenje vsaka mavrica*

In najboljša pesem?

# MALINE SO

*Pridemo v Karlovac*

*in se pogovarjamo*

*kako bi igrali*

*man to man*

*na dva centra*

*ali na križ*

*in Guato ima nove superge*

*in prižgejo se luči*

*in vsak ima svojo številko*

*in Škinko je fantastičen back*

*in vzamejo time-out*

*a noben ne prodre v našo cono*

*in vsi naši koši so brez kosti*

*a v drugem polčasu pride teta Agata*

*in reče*

*ooo*

 *ooo kako sem zadovoljna*

*in pride teta Lela*

*in reče*

*ooo*

 *ooo kako sem zadovoljna*

*in pride Olivieri*

*in reče*

*ooo*

 *ooo kako sem zzadovoljen*

*Derin*

*Camerlengo*

*siora Pesaro*

*in vsi hodijo gor pa dol po tribuni*

*in pojejo*

*ooo*

 *ooo kako smo zadovoljni*

*in ti*

*ali si zadovoljen sam s sabo*

*me vprašajo*

*ko mečem žogo iz outa*

*in pomislim*

*jasno*

*zadovoljen sem*

*jasno da sem zadovoljen*

*ooo*

 *ooo kako sem zadovoljen*

*na koncu me vprašajo novinarji*

*zakaj ste izgubili to tekmo*

*maline so*

*maline*

 *rečem*

Literatura: Tomaž Šalamun – Glagoli sonca

 Aleksander Zorn – Beseda je edini temelj sveta